मपु सिनदोक

श्री महाराजा राके हलु द्याः सिनदोक श्री ईशानाविक्रम धर्मोत्तुंगदेवविजय (अथवा द्याः सिनदोक,  मपु सिनदोक अथवा सिनदोक) मध्य जावा के माताराम साम्राज्य पर शासन करने वाले संजय राजवंश के अंतिम राजा थे। उनका शासनकाल सन् 928 अथवा 929 में आरम्भ हुआ। सिनदोक ने सन् 929 ईस्वी में माताराम साम्राज्य की सत्ता का केन्द्र मध्य जावा से पूर्वी जावा में स्थानान्तरित कर दिया। सम्भवतः इस स्थानान्तरण के कारण मेरापी पर्वत के विस्फोट और/या श्रीविजय के आक्रमण हो सकते हैं।

राज्य की नई राजधानी वटुगालुह थी जो ब्रांटास नदी के तट पर स्थित थी, वर्तमान में यह स्थान जोम्बांग रीजेंसी के निकट था। सिनदोक ईशान राजवंश के संस्थापक भी थे और नये राज्य को कभी-कभी "ईशान" भी कहा जाता है। वर्तमान में कोलकाता के भारतीय संग्रहालय में उपलब्ध एक शिलालेख में 11वीं सदी में एयरलांगा तक सिनदोक के वंशजों का वर्णन किया गया है।

सिनद्कोक की दो पत्नियाँ थीं जिनमें से एक पहली पत्नी श्री परमेश्वरी दयाह कबी सम्भवतः मध्य जावा के माताराम के पूर्ववर्ती राजा दयाह वावा की बेटी थी। इसी कारण सिनदोक अपने विवाह के बाद माताराम के राजा बने।

उनके शासनकाल के दौरान काकविन रामायण और संघयांग कामहायनिकन काव्य लिखे गये। सिनदोक की उत्तराधिकारी उनकी बेटी श्री इसानतुंगविजया थीं।

 इन्हें भी देखें 

 माताराम राजवंश

 सन्दर्भ 

श्रेणी:इण्डोनेशिया का इतिहास